open-index/open-wikipedia-markdown huggingface dataset:
Παναγιώτης Βαρώτσος

Ο **Παναγιώτης Βαρώτσος** γεννήθηκε στις 28 Νοεμβρίου του 1947 στην Πάτρα και είναι Έλληνας φυσικός. Αποφοίτησε από το Φυσικό Τμήμα του Πανεπιστημίου Αθηνών, όπου έγινε διδάκτωρ φυσικής το 1973, υφηγητής το 1977 και από το 1986 ήταν καθηγητής στον τομέα της Φυσικής Στερεάς Κατάστασης. Μετεκπαιδεύτηκε σε Γερμανία, Γαλλία και ΗΠΑ.

## Ακαδημαϊκή σταδιοδρομία
Διετέλεσε πρόεδρος του Φυσικού Τμήματος τα έτη 1994-1996. Από το 1995 είναι διευθυντής του ερευνητικού πανεπιστημιακού «Ινστιτούτου Φυσικής του Στερεού Φλοιού της Γης» στο Πανεπιστήμιο Αθηνών. Από τον Σεπτέμβριο του 2007 διετέλεσε διευθυντής του Εργαστηρίου Φυσικής του Τμήματος Φυσικής του Πανεπιστημίου Αθηνών. Σήμερα είναι ομότιμος καθηγητής.

## Έργο - Δημοσιεύσεις
Μαζί με τον Καίσαρα Αλεξόπουλο και τον Κωνσταντίνο Νομικό ανέπτυξε το 1981 τη μέθοδο βραχείας διάρκειας πρόγνωσης σεισμών, γνωστή ως μέθοδο ΒΑΝ και σήμερα ακόμη διευθύνει την έρευνα αυτή.

Έχει δημοσιεύσει περισσότερες από 230 εργασίες σε διεθνή επιστημονικά περιοδικά (με κριτές), έχει συγγράψει τέσσερα βιβλία και έχουν γίνει περισσότερες από 4000 επιστημονικές αναφορές τρίτων στις εργασίες του.

## Βραβεύσεις
Το 1995 τιμήθηκε με το Διεθνές Βραβείο Ωνάση για το περιβάλλον. Ἐχει επίσης βραβευθεί από την Ακαδημία Αθηνών (1978) και το Εμπειρίκιο Ίδρυμα (1986). Τον Δεκέμβριο του 2016 του απονεμήθηκε από τον Πρόεδρο της Ελληνικής Δημοκρατίας βραβείο από την Ένωση Ελλήνων Φυσικών. 

## Παραπομπές


## Πηγές
* Physics Web, ''Εξισώσεις Maxwell και σεισμοί - Νέα από τη μέθοδο VAN'', Μάιος 2004. Ανακτήθηκε στις 2007-06-02 από το Physics4u.
* New Scientist Environment, ''Heartbeats warn of sudden death risk'', 31 Μαρτίου 2004. Ανακτήθηκε στις 2007-11-15 από το New Scientist.
* New Scientist Environment, ''Danger signals'', 15 Ιουνίου 2002. Ανακτήθηκε στις 2007-11-15 από το New Scientist.
* New Scientist Environment, ''Electric shockers'', 1 Μαρτίου 1997. Ανακτήθηκε στις 2007-11-15 από το New Scientist.
* Σ.Ν. Κοδέλλας, ''Tα Eρευνητικά Πανεπιστημιακά Iνστιτούτα του Πανεπιστημίου Aθηνών'', 1 Ιουλίου 2005. Ανακτήθηκε στις 2007-06-02.
* ''Εργαστήριο Φυσικής Πανεπιστημίου Αθηνών'', 14-11-2007. Ανακτήθηκε στις 14-11-2007.
* ''Παναγιώτης Βαρώτσος, Βιογραφικό Σημείωμα και Κατάλογος Δημοσιεύσεων'', 08-06-2010. Ανακτήθηκε στις 08-06-2010.
* Παναγιώτης Α. Βαρώτσος - Σύντομο Βιογραφικό Σημείωμα - (συμπεριλαμβάνοντας στοιχεία για την Πρόγνωση των Σεισμών με την μέθοδο ΒΑΝ), 08-06-2010, Ανακτήθηκε στις 18-9-2011.

## Δείτε επίσης
* Πρόγνωση Σεισμών με τη μέθοδο της Ομάδας ΒΑΝ

Κατηγορία:Έλληνες φυσικοί
Κατηγορία:Έλληνες σεισμολόγοι
Κατηγορία:Απόφοιτοι Εθνικού και Καποδιστριακού Πανεπιστημίου Αθηνών
Καψοράχη Αιτωλοακαρνανίας

Η **Καψοράχη** ή **Καψορράχη** είναι πεδινό χωριό της Αιτωλοακαρνανίας σε υψόμετρο 40 μέτρα.

## Γεωγραφία - Ιστορία
μικρογραφία|αριστερά|250px|Άποψη του οικισμού του Καστριού Καψοράχης.
Η Καψοράχη βρίσκεται στο νοτιοανατολικό άκρο της λίμνης Τριχωνίδας και μέσα από αυτό περνάει η επαρχιακή οδός Ζευγαράκι - Κάτω Μακρινού. Απέχει 31 χλμ. νοτιοανατολικά από το Αγρίνιο. 

Οι κάτοικοί παλιότερα ασχολούνταν κυρίως  με την καλλιέργεια καπνών, τώρα ασχολούνται με την καλλιέργεια αγροτικών προϊόντων, την κτηνοτροφία και την αλιεία στη λίμνη. Η συνολική έκταση της κοινότητας είναι 15.659 τ.χλμ. Στα βόρεια του χωριού και τις όχθες της Τριχωνίδας βρίσκεται το φυσικό λιμανάκι "Μούρτος"  με αιωνόβια πλατάνια που αποτελεί χώρο αναψυχής της περιοχής.

## Διοικητικά
Ως οικισμός αναγνωρίστηκε επίσημα το 1928 και προσαρτήθηκε στην τότε κοινότητα Παλαιοχωρίου. Σύμφωνα με το πρόγραμμα ''Καλλικράτης'', μαζί με το Παλαιοχώρι αποτελούν την τοπική κοινότητα Καψοράχης που υπάγεται στη δημοτική ενότητα Μακρυνείας του δήμου Αγρινίου και σύμφωνα με την απογραφή 2011 ως κοινότητα έχει πληθυσμό 290 κατοίκους, ενώ ως οικισμός 287. Με την απογραφή του 2001 είχε πληθυσμό 410 κατοίκους.

## Παραπομπές


Κατηγορία:Χωριά της περιφερειακής ενότητας Αιτωλοακαρνανίας
Κατηγορία:Δήμος Αγρινίου
Μελέκ Μεχμέτ πασάς

Ο **Μελέκ Μεχμέτ πασάς** διατέλεσε Μέγας Βεζίρης στην Οθωμανική Αυτοκρατορία επί Σουλτάνου Σελήμ Γ΄.

## Βιογραφία
Ήταν Βόσνιος στη καταγωγή και γαμπρός στην Οθωμανική Δυναστεία. Το 1778 είχε διατελέσει Βαλής της Πελοποννήσου και αργότερα της Εύβοιας.
 
Διορίσθηκε Μέγας Βεζίρης το 1792. Αρνήθηκε όμως να συμμετάσχει σε Ευρωπαϊκή συμμαχία κατά της Δημοκρατίας της Γαλλίας και είχε εισηγηθεί στον φιλελεύθερο Σουλτάνο Σελήμ να δεχθεί τους πρέσβεις της, υπό το καθεστώς της γαλλικής επανάστασης του 1789, Γαλλίας.
 
Παρέμεινε Μέγας Βεζίρης μέχρι στις 21 Οκτωβρίου του 1794 όπου και τον διαδέχθηκε στη θέση του ο Ιτζέτ Μεχμέτ πασάς.

## Δείτε επίσης
* Κατάλογος Μεγάλων Βεζίρηδων

Κατηγορία:Μεγάλοι Βεζίρηδες
Κατηγορία:Αξιωματούχοι της Οθωμανικής Αυτοκρατορίας
Ελένη Κυπραίου

Η **Ελένη Κυπραίου** (Αθήνα, 4 Μαρτίου 1937) είναι Ελληνίδα ηθοποιός, συγγραφέας και παρουσιάστρια.

## Βιογραφία
Δάσκαλός της στη μουσική - πιάνο ήταν ο Φιλοκτήτης Οικονομίδης. Αργότερα συνέχισε τις μουσικές σπουδές στο Ωδείο της Λυών στη Γαλλία. Σπούδασε επίσης στο φιλολογικό τμήμα του Πανεπιστημίου της Σορβόνης καθώς και στις Δραματικές Σχολές των Ζιράρ και Σιμόν και στο Εθνικό Ωδείο Δραματικής Τέχνης του Παρισιού.

Σε νεαρή ηλικία εμφανίστηκε ως ζωγράφος με πρώτη έκθεσή της στην Αθήνα το 1954. Εργάσθηκε κάνοντας μεταφράσεις στο Παρίσι (1955-1957) και σε μεταφράσεις έργων για τον κινηματογράφο και την τηλεόραση. Μετά την επιστροφή της στην Ελλάδα συνέχισε στο ραδιόφωνο (1957-1966) και στην τηλεόραση του ΕΙΡ (1966-1972) ως η πρώτη παρουσιάστρια της ελληνικής τηλεόρασης, καθώς και στο Εθνικό Θέατρο (1958-1966). Υπήρξε, επίσης, συνεργάτης της πρώην ΥΕΝΕΔ.

## Συγγραφή και διακρίσεις
Έχει γράψει πέντε τόμους της τηλεοπτικής εκπομπής "Τέχνη και Λόγος" καθώς και τα δοκίμια "Αντίδραση και παράκληση". Είναι μέλος του Σωματείου Ελλήνων Ηθοποιών. Με το Εθνικό Θέατρο έχει περιοδεύσει σε πολλές χώρες και εκπροσώπησε την Ελληνική Ραδιοφωνία στο Παρίσι το 1964 όπου και έλαβε στον εκεί διεθνή διαγωνισμό το Α' Βραβείο ραδιοφωνικής εκπομπής. Ομιλεί Αγγλικά, Γαλλικά, Γερμανικά και Ιταλικά. 

## Προσωπική ζωή
Είναι μόνιμη κάτοικος Παλαιού Ψυχικού της Αθήνας. Είναι σύζυγος του δημοσιογράφου Χρήστου Φιλιππίδη.

## Φιλμογραφία

**Ενώ σφύριζε το τραίνο* (1961) ... Μάρθα

## Πρώτες εμφανίσεις
Στις 23 Φεβρουαρίου 1966 και ώρα 18.30 με τη φράση της: "Καλησπέρα σας, από σήμερα ..." εγκαινίασε την πρώτη επίσημη τηλεοπτική εκπομπή του τότε ΕΙΡ, που ήταν δίωρη (18.30-20.30), υπό την καλλιτεχνική διεύθυνση και σκηνοθεσία του Γιώργου Κάρτερ. Υπήρξε επίσης η πρώτη καλεσμένη στην εκπομπή Σε χρόνο TV της Μάριον Μιχελιδάκη το χειμώνα του 2005.

## Διακρίσεις

* Το 2009 βραβεύθηκε για την προσφορά της στον δημοσιογραφικό χώρο από την ΕΣΗΕΑ.

## Παραπομπές


Κατηγορία:Έλληνες συγγραφείς του 20ού αιώνα
Κατηγορία:Ελληνίδες τηλεπαρουσιάστριες
Κατηγορία:Έλληνες μεταφραστές
Κατηγορία:Ελληνίδες ηθοποιοί θεάτρου
Πατριάρχης Θεοδόσιος Β΄

Ο Οικουμενικός Πατριάρχης **Θεοδόσιος Β΄** (κατά κόσμον *Χριστιανόπουλος* ή *Μαριδάκης*) καταγόταν από την Κρήτη, όπου ήταν ηγούμενος.

## Βιογραφικά στοιχεία
Διετέλεσε προϊστάμενος του ναού του Αγίου Γεωργίου στο Εντιρνέ-καπί της Κωνσταντινούπολης. Κατόπιν εξελέγη επίσκοπος Ιερισσού και Αγίου Όρους, και το 1767 Μητροπολίτης Θεσσαλονίκης. Εξελέγη Πατριάρχης στις 11 Απριλίου 1769, σε μια εποχή κατά την οποία οι χριστιανοί διώκονταν μετά την αποχώρηση των ρωσικών δυνάμεων, τις οποίες είχαν βοηθήσει με προτροπή του πρώην Πατριάρχη Σεραφείμ Β΄ και άλλων κληρικών. Ο Θεοδόσιος ενήργησε ώστε να σωθούν οι μονές του Αγίου Όρους από κατεδάφιση, ελευθέρωσε αιχμαλώτους, ενίσχυσε σχολεία και μοναστήρια και, σε συνεργασία με τον Πατριάρχη Ιεροσολύμων, κατόρθωσε να παραμείνουν οι Άγιοι Τόποι στη δικαιοδοσία των Ορθοδόξων. Τέλος, προσπάθησε να δώσει συμβιβαστική λύση στο θέμα των Κολλυβάδων του Αγίου Όρους.

Εξαναγκάστηκε σε παραίτηση στις 16 Νοεμβρίου 1773, μετά από πολλές ραδιουργίες του Μητροπολίτη Προύσας Μελετίου. Αποσύρθηκε στη Μονή Καμαριώτισσας στη Χάλκη. Το 1776, έχοντας χάσει εντελώς την όρασή του, επέστρεψε στην Κωνσταντινούπολη, όπου παρέμεινε μέχρι το θάνατό του.

## Υποσημειώσεις και παραπομπές
### Υποσημειώσεις

### Παραπομπές


## Πηγές
* * 

## Βιβλιογραφία
* Διονύσιος Δ. Βαλαής, Ο Μητροπολίτης Θεσσαλονίκης Θεοδόσιος Β΄ (1762-1769), Επιστημονική Επετηρίδα της Θεολογικής Σχολής του Α.Π.Θ., Νέα Σειρά, Τμήμα Θεολογίας, Τιμητικό Αφιέρωμα στον ομότιμο καθηγητή Ιωάννη Χρ. Ταρνανίδη, 17(2007-8),σελ. 15-46

Θεοδοσιος Β
Κατηγορία:Μητροπολίτες Ιερισσού και Αγίου Όρους
Κατηγορία:Μητροπολίτες Θεσσαλονίκης
Κατηγορία:Επίσκοποι του 18ου αιώνα
SIP

Το **SIP** (αγγλ: **Session Initiation Protocol**) είναι πρωτόκολλο επικοινωνίας μέσω δικτύων υπολογιστών, που επιτρέπει την μεταφορά πολυμεσικών πληροφοριών είτε μέσω του Διαδικτύου, είτε μέσω ενός τοπικού δικτύου. Για την εφαρμογή του απαιτείται η χρήση ενός υπολογιστή που να έχει τον ρόλο του εξυπηρετητή SIP (SIP server). Πρωτοεμφανίστηκε το 1996, ως πρωτόκολλο για τηλεσυνδιασκέψεις. Το SIP κατέχει σημαντική θέση στη διαδικτυακή τηλεφωνία, γιατί δεν δεσμεύει τον χρήστη σε κάποιο συγκεκριμένο πάροχο, όπως για παράδειγμα την εταιρεία Skype, εφόσον εάν έχει τις γνώσεις μπορεί να το αξιοποιήσει ατομικά, είτε μέσω των εκατοντάδων παρόχων Voip με υποστήριξη SIP.

Προκειμένου να γίνει απλή χρήση την τεχνολογίας που βασίζεται στο πρωτόκολλο SIP χρειάζεται συσκευή SIP (Τηλέφωνο VoIP με υποστήριξη SIP) όπου ανεξάρτητα χρήσης υπολογιστή είναι δυνατόν να συνδεθεί απευθείας στο modem ή στον δρομολογητή (router) της ADSL γραμμής μας ή άλλης γρήγορης παροχής διαδικτύου.

Κατόπιν είναι δυνατή η επιλογή παρόχου για το πέρασμα των τηλεφωνικών κλήσεων στο διαδίκτυο. Υπάρχουν και συσκευές SIP που επιτρέπουν την είσοδο απλών τηλεφωνικών συσκευών (PSTN δικτύου) με την ονομασία ΑΤΑ.

## Εξωτερικοί σύνδεσμοι
* SIP Protocol Overview 
* https://web.archive.org/web/20070608161511/http://www.sipcenter.com/sip.nsf/html/What+Is+SIP+Introduction

Κατηγορία:Πρωτόκολλα του ίντερνετ
Χόρχε Μπάρριος

Ο **Χόρχε Γουάλτερ Μπάρριος Μπαλεστράσε** (ισπανικά: Jorge Walter Barrios Balestrasse) είναι Ουρουγουανός πρώην ποδοσφαιριστής γεννημένος στις 24 Ιανουαρίου 1961 στη Λας Πιέδρας. Αγωνιζόταν στη μεσαία γραμμή και δεξιά με το αγαπημένο του νούμερο *8* και φημιζόταν για το ψυχωμένο παιχνίδι του.

Αγωνίστηκε με την Εθνική Ουρουγουάης στον τελικό του Μουντιαλίτο του 1980 που διοργανώθηκε για το 50 χρόνια του Παγκοσμίου Κυπέλλου. Σημείωσε το πρώτο γκολ του τελικού απέναντι στη Βραζιλία (2-1) και πανηγύρισε την κατάκτηση του τροπαίου.

Το 1986 ενώ ήταν ποδοσφαιριστής του Ολυμπιακού αγωνίστηκε ως αρχηγός με την Εθνική Ουρουγουάης στο Παγκόσμιο Κύπελλο στο Μεξικό. Με την Εθνική Ουρουγουάης αγωνίστηκε σε 58 αγώνες και σημείωσε 4 γκολ.

Αγωνίστηκε για δύο χρόνια στον Ολυμπιακό (1985-1987) και στη συνέχεια για τέσσερα χρόνια στο νεοφώτιστο τότε στην Α' Εθνική Λεβαδειακό (1987-1991) με σημαντική παρουσία και 6 γκολ σε 113 ματς.

Μετά την αποχώρησή του από την ενεργό δράση ως ποδοσφαιριστής ασχολήθηκε με την προπονητική έχοντας δίπλωμα προπονητή Α΄ κατηγορίας. Έχει εργαστεί εκτός από τη Μοντεβιδέο Γουόντερερς και στην Ελλάδα στην Καβάλα και τη Δόξα Δράμας.
Το 2007 ανέλαβε τον Ιωνικό και στη συνέχεια ανέλαβε προπονητής στον Ολυμπιακό Λευκωσίας. Την σεζόν 2009-10 ανέλαβε την Νίκη Βόλου. Τελευταία του ομάδα σαν προπονητής ήταν η Ράμπλα Τζούνιορς την οποία ανέλαβε το 2015.

## Καριέρα
* **1977-1985** 20px Μοντεβιδέο Γουόντερερς
* **1985-1987** 20px Ολυμπιακός
* **1987-1991** 20px Λεβαδειακός
* **1991-1992** 20px Πενιαρόλ
* **1993-2000** 20px Μοντεβιδέο Γουόντερερς

## Εξωτερικοί σύνδεσμοι

* Βιογραφικό

Κατηγορία:Ουρουγουανοί ποδοσφαιριστές
Κατηγορία:Ουρουγουανοί προπονητές ποδοσφαίρου
Κατηγορία:Ποδοσφαιριστές Ολυμπιακού Πειραιώς
Κατηγορία:Ποδοσφαιριστές Λεβαδειακού
Κατηγορία:Προπονητές ποδοσφαίρου Α.Ο. Καβάλα
Κατηγορία:Προπονητές ποδοσφαίρου Ολυμπιακού Λευκωσίας
Κατηγορία:Προπονητές ποδοσφαίρου Δόξας Δράμας
Κατηγορία:Προπονητές ποδοσφαίρου Ιωνικού Νίκαιας
Κατηγορία:Προπονητές ποδοσφαίρου Νίκης Βόλου
Κατηγορία:Μέσοι ποδοσφαιριστές
Κατηγορία:Ποδοσφαιριστές Παγκοσμίου Κυπέλλου 1986
Κατηγορία:Ποδοσφαιριστές Εθνικής Ουρουγουάης
Κατηγορία:Ποδοσφαιριστές Κλουμπ Ατλέτικο Πενιαρόλ
Κατηγορία:Ποδοσφαιριστές Κόπα Αμέρικα 1983
Κατηγορία:Ποδοσφαιριστές Κόπα Αμέρικα 1993
Κατηγορία:Ποδοσφαιριστές Μοντεβιδέο Γουόντερερς ΦΚ
Βάλντις Ζάτλερς

Ο **Βάλντις Ζάτλερς ** (*Valdis Zatlers*, γενν. 22 Μαρτίου 1955) είναι ο τρίτος πρόεδρος της Λετονίας. Υπηρέτησε στο ύπατο αξίωμα από τις 8 Ιουλίου 2007 ως τις 8 Ιουλίου του 2011.

Γεννήθηκε στις 22 Μαρτίου 1955. Είναι χειρουργός ορθοπεδικός στο επάγγελμα και σπούδασε στη Ρίγα. Το 1985 εργάστηκε στην πόλη αυτή στη Μονάδα Αποκαταστάσεως Τραυματιών. Το 1988-1989 ήταν μέλος του Λαϊκού Μετώπου.

Το 2007 επιλέχθηκε για υποψήφιος Πρόεδρος από τον κυβερνώντα συνασπισμό Saeima. Ο ίδιος δεν ανήκει σε κάποιο πολιτικό κόμμα. Πριν εκλεγεί στην προεδρία παραδέχθηκε ότι δωροδοκήθηκε με «φακελάκι» από ασθενείς του. Αναδείχθηκε νικητής στις προεδρικές εκλογές της 31 Μαΐου 2007. Το 2011 απέτυχε να επανεκλεγεί πρόεδρος από το Κοινοβούλιο και νέος πρόεδρος εξελέγη ο Άντρις Μπέρζινς.

## Παραπομπές


## Εξωτερικοί σύνδεσμοι
* 

Κατηγορία:Λετονοί πολιτικοί
Κατηγορία:Πρόεδροι της Λετονίας
Η Αυλή των Θαυμάτων

Η ***Αυλή των θαυμάτων*** είναι ένα νεοελληνικό θεατρικό έργο του Ιάκωβου Καμπανέλλη που πρωτοπαρουσιάστηκε στις 18 Ιανουαρίου 1957 από το Θέατρο Τέχνης «Κάρολος Κουν» σε σκηνοθεσία του ιδίου του συγγραφέα. Θεωρείται ένα από τα έργα που σημάδεψαν την πορεία του Ελληνικού Θεάτρου. Σήμερα, 50 χρόνια μετά τη συγγραφή του, διατηρεί ακόμα μέρος της πρώτης του φρεσκάδας κι ανεβαίνει συχνά σε θεατρικές σκηνές επαγγελματικών και μη θιάσων.

## Οι χαρακτήρες
Τα θεατρικά δρώμενα εξελίσσονται σε μια λαϊκή γειτονιά της Αθήνας, σε εποχή σύγχρονη με τη συγγραφή του έργου, τη δεκαετία του 1950. Στα δωμάτια μια αυλής, στο συνοικισμό του Βύρωνος, κατοικούν άτομα και οικογένειες που ανήκουν στη λαϊκή τάξη, έχουν όμως διαφορετική προέλευση. Ο γερο-Ιορδάνης με τη γυναίκα του και τα παιδιά του είναι Μικρασιάτες πρόσφυγες. Η κυρά Αννετώ, χήρα με κόρη παντρεμένη στην Αγγλία. Ο Στέλιος, Αθηναίος ονειροπόλος με πολλές αδυναμίες, και η γυναίκα του Όλγα γεννημένη στην προεπαναστατική Ρωσία. Η Βούλα κι ο Μπάμπης, αντρόγυνο που εναλλάσσει τα χαϊδολογήματα με τα μαλλιοτραβήγματα. Η Μαρία, γυναίκα ναυτικού που τη βασανίζει η μοναξιά της. Η Ντόρα, νέα γυναίκα ανύπαντρη που όμως δεν ξέρει τι θα πει μοναξιά. Στους παραπάνω ένοικους θα προστεθεί αργότερα και ο Στράτος, υδραυλικός στο επάγγελμα, που θα σηκώσει τρικυμία στο αισθηματικό τέλμα της μικρής "αυλικής" κοινωνίας.

## Σχόλια του συγγραφέα
Ο Ι. Καμπανέλλης, στο Σημείωμα για την παράσταση στο Θέατρο Τέχνης «Κάρολος Κουν» (1957-58), λέει τα εξής: 

## Κριτικές της πρώτης παράστασης
*"ΤΟ ΒΗΜΑ", Δεκέμβριος 1957: Άγγελος Τερζάκης
*"ΑΚΡΟΠΟΛΙΣ", Ιανουάριος 1958: Στάθης Σπηλιωτόπουλος
*"ΑΘΗΝΑΪΚΗ", Δεκέμβριος 1957: Λέων Κουκούλας
*"ΤΑ ΝΕΑ", Δεκέμβριος 1957: Βάσος Βαρίκας
*"ΜΑΚΕΔΟΝΙΑ", Ιούνιος 1958: Κ.Δ.
*"Η ΚΑΘΗΜΕΡΙΝΗ", Δεκέμβριος 1957: Κλέων Παράσχος
*"Η ΒΡΑΔΥΝΗ", Δεκέμβριος 1957: Μ. Καραγάτσης
*"ΕΛΕΥΘΕΡΙΑ", Δεκέμβριος 1957: Μάριος Πλωρίτης

## Ελληνικές θεατρικές παραστάσεις
* Κατάλογος ελληνικών θεατρικών αναπαραστάσεων του έργου "Η αυλή των θαυμάτων"

## Παραπομπές

## Πηγές
**Θέατρο - Τόμος Α*': Η έβδομη μέρα της δημιουργίας, Η Αυλή των Θαυμάτων, Η ηλικία της νύχτας. Εκδόσεις Κέδρος

## Βιβλιογραφία
* Γιώργος Λαζάνης: «Ο Καμπανέλλης και το θαύμα της αυλής του», Η Λέξη, τ/χ34 (Μάης 1984), σελ.326-329

Αυλή των Θαυμάτων
Αβιγαία

Η **Αβιγαία** ή **Αβιγάιλ** (, *Avigayil*) ήταν πρόσωπο της Βίβλου. Στην αρχή αναφέρεται ως σύζυγος του Νάβαλ του Κορμηλίτη. Την εποχή που ο Δαυίδ καταδιωκόμενος από τον Σαούλ βρισκόταν με τους οπαδούς του στην έρημο και σχεδίαζε να επιτεθεί κατά του Νάβαλ, επειδή δεν του έδινε τρόφιμα, η σύζυγος του τελευταίου χαρακτηριζόμενη ως σώφρων έτρεξε να τον προϋπαντήσει και κατάφερε και τον έπεισε να υποχωρήσει. Ο Δαυίδ γοητευμένος από την ομορφιά της, κατά την συνάντησή του με αυτήν, την έλαβε αργότερα ως σύζυγο μετά τον θάνατο του Νάβαλ.

## Παραπομπές


## Πηγές
**Α΄ Σαμουήλ κεφ. 25.*

## Εξωτερικοί σύνδεσμοι
* 

Κατηγορία:Σύζυγοι του Δαβίδ
Νάβαλ

Ο **Νάβαλ** είναι πρόσωπο της Βίβλου. Αναφέρεται ως σύζυγός της Αβιγαίας. Ο Νάβαλ ήταν μεγάλος κτηματίας οποίος όμως αρνήθηκε να φιλοξενήσει τον Δαυίδ. Αργότερα αναφέρεται πως τελικά η γυναίκα του παντρεύτηκε τον Δαυίδ.

**Α΄ Σαμουήλ κεφ. 25*.

Κατηγορία:Πρόσωπα της Παλαιάς Διαθήκης
Φαρμακολογία

μικρογραφία|δεξιά|280px|Μια ποικιλία θεμάτων που σχετίζονται με τη φαρμακολογία, συμπεριλαμβανομένης της νευροφαρμακολογίας, της νεφρικής φαρμακολογίας, του ανθρώπινου μεταβολισμού, του ενδοκυτταρικού μεταβολισμού και της ενδοκυττάριας ρύθμισης.
**Φαρμακολογία** ονομάζεται ο κλάδος της *[[φαρμακευτική]]ς* που ασχολείται με την αλληλεπίδραση των *[[Φάρμακο|φαρμάκων]]* με τα συστήματα και τις διεργασίες των ζώντων οργανισμών, ειδικότερα, τους μηχανισμούς δράσης του *φαρμάκου* καθώς και τις ''θεραπευτικές'' του χρήσεις. Ακόμα, επεκτείνει το ενδιαφέρον της και στα δηλητήρια και στις πειραματικές ουσίες. **Διαιρείται σε τρεις κύριους κλάδους:**

* *[[Φαρμακοδυναμική]]*, η μελέτη της δράσης των *φαρμάκων* ανεξάρτητα από τις θεραπευτικές τους ιδιότητες.
* Φ*αρμακοθεραπευτική*, η εξέταση των ουσιών που είναι χρήσιμες στην αντιμετώπιση των νοσημάτων κι έτσι περιλαμβάνει και τη μελέτη, π.χ. των αναισθητικών.
* *[[Τοξικολογία]]*, η μελέτη των ιδιοτήτων των δηλητηρίων και των αντιδότων τους.

Ένα ευρύ κεφάλαιο της *φαρμακολογίας* αντιπροσωπεύει ακόμη η *[[φαρμακογνωσία]]*, που ασχολείται με τα χαρακτηριστικά των δρογών και των φυσικών πηγών από τις οποίες αυτές προέρχονται. Ανάμεσα στους πιο εξειδικευμένους κλάδους της φαρμακολογίας είναι και οι ακόλουθοι: *φαρμακοχημεία*, *[[φαρμακοκινητική]]*, *μοριακή φαρμακολογία*, *ψυχοφαρμακολογία*, *ανοσοφαρμακολογία* κ.ά..

## Παραπομπές


## Πηγές

* Έγχρωμη Εγκυκλοπαίδεια «Δομή», λήμμα **Φαρμακολογία**.


Κατηγορία:Φαρμακευτική
Κατηγορία:Βιοχημεία
Μοριακή βιολογία

**Μοριακή βιολογία** είναι ο κλάδος της βιολογίας που μελετά τη δομή, τη σύνθεση, την τροποποίηση, την αποικοδόμηση, τη λειτουργία και τις αλληλεπιδράσεις των βιολογικά σημαντικών μακρομορίων ( νουκλεϊκά οξέα, πρωτεΐνες, λιπίδια, υδατάνθρακες) και τους μοριακούς μηχανισμούς της λειτουργίας των κυττάρων και των οργανισμών. Η μοριακή γενετική η μελέτη, δηλαδή, της δομής, της λειτουργίας, του μεταβολισμού και της αλληλεπίδρασης με άλλα μόρια φορείς της γενετικής πληροφορίας (DNA και RNA) σε μοριακό επίπεδο, είναι άμεσα σχετιζόμενη με τη μοριακή βιολογία. Τα όρια μεταξύ της Μοριακής Βιολογίας, άλλων κλάδων της βιολογίας και ορισμένων κλάδων της Χημείας δεν είναι πάντα ξεκάθαρα, ιδιαίτερα με εκείνα της βιοχημείας και της γενετικής. Το όνομα "Μοριακή Βιολογία" δόθηκε το 1938 από τον Αμερικανό επιστήμονα Γουώρεν Γουίβερ.

## Σχέση με άλλες Βιοεπιστήμες
Οι μοριακοί βιολόγοι-ερευνητές χρησιμοποιούν συγκεκριμένες τεχνικές της μοριακής βιολογίας για να διεξάγουν έργο, αλλά χρησιμοποιούν και άλλες τεχνικές οι οποίες προέρχονται από τους κλάδους της Βιοχημείας και της Γενετικής. 

Καθώς πολλές φορές τα όρια των τριών αυτών κλάδων είναι ασαφή, παρακάτω δίνονται οι γενικοί ορισμοί τους:
* Βιοχημεία ονομάζεται η μελέτη των χημικών ουσιών σε έναν ζωντανό οργανισμό, του τρόπου δράση τους καθώς και των αλληλεπιδράσεών τους. Η βιοχημεία επικεντρώνεται κυρίως στη δομή, λειτουργία και τον ρόλο των βιομορίων.
* Γενετική ονομάζεται η μελέτη των γονιδίων, της γενετικής ποικιλομορφίας και της κληρονομικότητας σε σχέση με το πως δρουν, αποτυπώνονται και εκφράζονται σε έναν οργανισμό.
* Μοριακή Βιολογία είναι η βιολογία σε κλίμακα μορίου· η σπουδή των διαδικασιών της γενετικής Αντιγραφής, Μεταγραφής και Μετάφρασης, της λειτουργίας του κυττάρου εν γένει.

## Χρησιμότητα της Μοριακής Βιολογίας
Οι έρευνες της μοριακής βιολογίας, είναι σημαίνουσας σημασίας για πολλούς τομείς της επιστήμης, και εν τέλει της πραγματικής ζωής.
Η χρήση των μεθόδων της μοριακής βιολογίας στην Ιατρική, δημιούργησε γενικά νέα δεδομένα για την έρευνα και τη θεραπευτική αλλά και ένα νέο κλάδο, αυτόν της Μοριακής Ιατρικής. Βοηθώντας στην κατανόηση των λειτουργιών του κυττάρου έπαιξε καταλυτικό ρόλο στη δημιουργία νέων φαρμάκων και θεραπειών όπως και στην εισαγωγή της γονιδιακής θεραπείας.

## Ιστορικό
Στη δεκαετία του 1930 άρχισαν να διαφαίνονται οι πρώτες εκδηλώσεις του επιστημονικού πεδίου που πραγματεύεται σήμερα η μοριακή βιολογία, περισσότερο σαν γενικές ιδέες και σαν προϊόν σύγκλισης πρότερων διακριτών επιστημών. Βιοχημεία, γενετική, μικροβιολογία, ιολογία συσχετίστηκαν σε μια προσπάθεια να κατανοηθεί το φαινόμενο της ζωής στις πιο θεμελιώδεις του αρχές.
Αναγνωρίζοντας πολύ νωρίς τη σημασία αυτών των νέων συνδυασμένων προσεγγίσεων στη βιολογία, ο Warren Weaver, τότε διευθυντής του τμήματος φυσικών επιστημών του ιδρύματος Rockefeller, εισήγαγε τον όρο "μοριακή βιολογία" σε μια έκθεσή του προς το ίδρυμα το 1938.
με-πλαίσιο|δεξιά|Τρισδιάστατη απεικόνιση της δομής ενός τμήματος DNA

## Παραπομπές


## Εξωτερικοί σύνδεσμοι
* 
*
Αβιμέλεχ

Με το όνομα **Αβιμέλεχ** ή **Αβιμελέχ** αναφέρονται τρία πρόσωπα στη Παλαιά Διαθήκη.
*Ο Αβιμέλεχ, βασιλιάς των Γεράρων τα χρόνια του Αβραάμ.
*Ο Αβιμέλεχ, γιος του Εβραίου κριτή Γεδεών.
*Ο Αβιμέλεχ (ή **Αχιμέλεχ**) αρχιερέας της πόλης Νομβά τα χρόνια του βασιλέα Δαβίδ.

Κατηγορία:Αποσαφηνίσεις ονομάτων
Αβιμέλεχ (βασιλιάς)

μικρογραφία|200px|Ο Αβιμέλεχ
Ο **Αβιμέλεχ** αναφέρεται στη Παλαιά Διαθήκη ως Φιλισταίος Βασιλιάς των Γεράρων, δηλαδή των κατοίκων της πόλης Γέραρα, στη εποχή του Αβραάμ. Όταν ο Αβραάμ προσήλθε στη περιοχή του για να κατοικήσει μόνιμα ο Βασιλιάς αυτός παρέλαβε τη Σάρα στο γυναικωνίτη του ως σύζυγό του, την οποία ο Αβραάμ όμως από φόβο του την είχε παρουσιάσει για αδελφή του. (Γεν. 20,1-2)

Κατόπιν όμως θείας επέμβασης του Γιαχβέ, καθώς εμφανίστηκε στον ύπνο του Αβιμέλεχ, η Σάρα αποδόθηκε πίσω στον Αβραάμ άθικτη και ο Αβιμέλεχ συγχωρέθηκε καθώς ότι έπραξε ήταν εν αγνοία του. Επίσης ο Αβραάμ προσευχήθηκε στον Γιαχβέ να γιατρευτούν ο βασιλιάς Αβιμέλεχ και η οικογένειά του απο την αρρώστια τους. (Γεν. 20,4-18)

## Παραπομπές


## Εξωτερικοί σύνδεσμοι
* 

Κατηγορία:Πρόσωπα της Παλαιάς Διαθήκης
Σαδώκ

Ο **Σαδώκ** είναι πρόσωπο που αναφέρεται στη Παλαιά Διαθήκη. Ήταν αρχιερέας στη βασιλική αυλή του Δαυίδ, μαζί με τον Αβιάθαρ.

Το συγκεκριμένο πρόσωπο ήταν απόγονος του Ααρών από τον οίκο Ελεάζαρ και ήταν εκείνος που έχρισε Βασιλέα των Ισραηλιτών τον Σολομώντα.

## Πηγές
**Β΄ Σαμουήλ κεφ. 15, 17:15 και 19:11*, 
**Α΄ Βασιλέων κεφ. 1, 2:25, 
**Α΄ Χρονικών''
*"Νεώτερον Εγκυκλοπαιδικόν Λεξικόν Ηλίου" τομ.16ος, σελ.791.

## Εξωτερικοί σύνδεσμοι
* 

Κατηγορία:Πρόσωπα της Παλαιάς Διαθήκης
Κατηγορία:Άγιοι της Κυριακής των Προπατόρων
Κατηγορία:Χριστιανοί άγιοι από την Παλαιά Διαθήκη
Αχιμέλεχ

Ο **Αχιμέλεχ** ή **Αβιμέλεχ** που σημαίνει «αδελφός βασιλιά», πιθανώς και Αχιά που σημαίνει «ο Ιεχωβά είναι αδελφός [μου]», είναι πρόσωπο που αναφέρεται στη Παλαιά Διαθήκη. Υπήρξε αρχιερέας όταν η σκηνή της μαρτυρίας βρισκόταν στη Νωβ αλλιώς Νομβά, ο εικοστός στην αρχιερατική γραμμή, που θανατώθηκε αργότερα επειδή βοήθησε τον κυνηγημένο Δαβίδ.

Ο Αχιμέλεχ ήταν γιος του Αχιτώβ και σύμφωνα με τη βιβλική αφήγηση παρέδωσε στον άοπλο φυγά Δαβίδ 5 καρβέλια αγιασμένου άρτου και το ξίφος του Γολιάθ, όταν εκείνος κρυβόταν καταδιωκόμενος από τον Σαούλ. Κατηγορούμενος για ανυπακοή εξαιτίας της καλοσύνης που έδειξε στον Δαβίδ, κλήθηκε από τον βασιλέα Σαούλ βάσει πληροφοριών που παρέσχε ο Δωήκ (Δωέγ) ο Εδωμίτης και καταδικάστηκε σε θάνατο, μαζί με την οικογένειά του και τους άλλους 85 ιερείς που παρίσταντο. Η ποινή εκτελέστηκε από τον ίδιο τον Δωήκ ανηλεώς καθώς «*τη Νωβ, την πόλη των ιερέων, την πάταξε με την κόψη του σπαθιού, άντρα και γυναίκα, παιδί και βρέφος που θηλάζει, ταύρο και γαϊδούρι και πρόβατο με την κόψη του σπαθιού*».

Αιώνες αργότερα, ο Ιησούς αναφέρθηκε σε εκείνο το περιστατικό. Σύμφωνα με την αφήγηση του ευαγγελιστή Ματθαίου, όταν πέρασε με τους μαθητές του μέσα από σπαρμένα χωράφια και έτριψαν στάχυα με τα χέρια τους για να φάνε τους σπόρους του σιταριού, οι Φαρισαίοι τούς κατηγόρησαν για παραβίαση του νόμου για το Σάββατο. Ο Ιησούς τούς αποκρίθηκε: «*Δε διαβάσατε στη [[Εβραϊκές Γραφές|Γραφή]] τι έκανε ο Δαβίδ όταν πείνασε αυτός κι οι σύντροφοί του; Πως μπήκε στο ναό του Θεού, κι έφαγε τους άρτους της προθέσεως, που δεν επιτρεπόταν από το νόμο να τους φάει ούτε αυτός ούτε οι σύντροφοί του παρά μόνο οι ιερείς;*» Και συνέχισε λέγοντας: «*Εδώ έχουμε κάτι ανώτερο από το ναό. Κι αν είχατε καταλάβει τι σημαίνει "[[αγάπη]] θέλω και όχι [[θυσία]]", δε θα καταδικάζατε αυτούς τους αθώους ανθρώπους. Άλλωστε ο [[Υιός του Ανθρώπου]] εξουσιάζει και το Σάββατο*».

Με αυτό το όνομα υπήρχε επίσης ένας Χεττίτης, φίλος του βασιλέα Δαβίδ και ο Αχιμέλεχ ο γιος του Αβιάθαρ.  

Όσον αφορά στα πρόσωπα που παρουσιάζονται με τα ίδια ονόματα είτε ερμηνεύονται από το ότι πιθανώς ο Αβιάθαρ είχε δύο γιους με το όνομα Αχιμελέχ ή όπως πιστεύουν άλλοι, ότι εκ παραδρομής το όνομα βρίσκεται στο *2 Σαμουήλ* 8:17 και στο *1 Χρονικών* 18:16.

## Παραπομπές


## Εξωτερικοί σύνδεσμοι
* 
* Παλαιά Διαθήκη κεφ. 21 - Δαβίδ και Αβιμέλεχ (Αχιμέλεχ)

Κατηγορία:Πρόσωπα της Παλαιάς Διαθήκης
Κατηγορία:Δαβίδ
Αβίβ

Με το όνομα **Αβίβ** φέρεται ο πρώτος μήνας του ιερού έτους των Ιουδαίων και κατ΄ επέκταση με το αυτό όνομα φέρεται και ολόκληρο το Ιουδαϊκό έτος. 

Ο μήνας *Αβίβ* αντιστοιχεί με τον Απρίλιο.

## Ετυμολογία
Η λέξη Αβίβ σημαίνει "στάχυ".

## Άλλες χρήσεις
Το ίδιο όνομα φέρεται ως δεύτερο συνθετικό της πόλης Τελ Αβίβ του Ισραήλ.

## Παραπομπές

Κατηγορία:Εβραϊκό ημερολόγιο
Βλητική

[thumb|300x300px|Βαλλιστικές τροχιές τριών αντικειμένων που έχουν εκτοξευτεί υπό την ίδια γωνία (70°). Το μαύρο αντικείμενο κινείται χωρίς την επίδραση καμίας μορφής οπισθέλκουσας, διαγράφοντας παραβολική τροχιά. Το μπλε αντικείμενο διαγράφει τροχιά υπό την επίδραση [Drag (physics)#Very low Reynolds numbers .E2.80.94 Stokes.27 drag|οπισθέλκουσας Stokes, ενώ το πράσινο αντικείμενο υπό την επίδραση οπισθέλκουσας Newton.]]

Η **βλητική** ή **βαλλιστική (ballistics)** είναι η επιστήμη και η τέχνη, η οποία έχει ως αντικείμενο έρευνας και μελέτης την εκτόξευση/βολή, την κίνηση, τη συμπεριφορά και τα αποτελέσματα επί των στόχων, διαφόρων τύπων βλημάτων, όπως για παράδειγμα σφαιρών, βλημάτων πυροβολικού, βομβών, ρουκετών, πυραύλων και τορπιλών. 
Ουσιαστικά, η βλητική αποτελεί εφαρμοσμένη φυσική που αντλεί γνωστικά αντικείμενα κυρίως από τη μηχανική, θερμοδυναμική και μηχανική των ρευστών (αεροδυναμική-υδροδυναμική).

Διακρίνεται σε:

* Εσωτερική βλητική. Μελετά τις προωθητικές ύλες και τη φάση της επιτάχυνσης του βλήματος μέσα στην κάννη του πυροβόλου.
* Μεταβατική βλητική. Μελετά τη συμπεριφορά του βλήματος τη στιγμή της εξόδου του από την κάννη του πυροβόλου.
* Εξωτερική βλητική. Μελετά τους παράγοντες που επιδρούν στην κίνηση του βλήματος στην ατμόσφαιρα.
* Τερματική βλητική. Μελετά τις εκρηκτικές ύλες, τις εκρήξεις και τα αποτελέσματα της πρόσκρουσης του βλήματος επί του στόχου.

## Δείτε επίσης

* Σφαίρα
* Όπλα
* Τροχιά
* Πυροβολική
* Πυροβόλο

## Εξωτερικοί σύνδεσμοι

* Ballistic Trajectories by Jeff Bryant, *The Wolfram Demonstrations Project*.
* Ballistique, Gilbert Gastebois
* U.S. Marine Corps (1996). FM 6-40 Tactics, Techniques, and Procedures for Field Artillery Manual Cannonry. Department of the Army 
* Ballistics, Science for Lawyers

Κατηγορία:Στρατιωτική τεχνολογία
Κατηγορία:Κλασική μηχανική
Κατηγορία:Πυροβολικό
Πανακότα

[thumb|right|200px|Πανακότα από [γιαούρτι με σιρόπι βατόμουρο.]]
Η **πανακότα (panna cotta)** είναι από τα πιο γνωστά γλυκίσματα Ιταλικής προέλευσης. Αποτελείται από μαγειρεμένη κρέμα γάλακτος, η οποία έχει στερεοποιηθεί κατά την παρασκευή με ζελατίνη. Το όνομά της στα ιταλικά σημαίνει «ψημένη κρέμα». Είναι πολύ διαδεδομένο έδεσμα στα Επτάνησα.

## Εξωτερικοί σύνδεσμοι
* 
* 

Κατηγορία:Πουτίγκες
Κατηγορία:Ιταλικά επιδόρπια
Κατηγορία:Τρόφιμα μαγειρεμένα στο φούρνο
Ζοχός

Ο **ζοχός** ή **ζοχιά** (λέγεται σε πολλές περιοχές της Ελλάδας και **τζοχός**, **ντζοχός** ή **σφογκός** και στη Κύπρο **γαλατούνα**) είναι φυτό μονοετές, διετές ή πολυετές και έχει όρθιο βλαστό και χυμό σαν γάλα. Η επιστημονική του ονομασία είναι **''Sonchus oleraceus'' (''Σόγχος ο λαχανώδης'')**. Τα φύλλα του είναι απλά και πτερωτά και η βάση τους περιβάλλει το βλαστό. Έχει μικρά και κίτρινα άνθη, συγκεντρωμένα σε κεφάλια που περιβάλλονται από επιμήκη βράκτια. Το γνωστότερο είδος είναι ο *Σόγχος ο λαχανώδης* ο οποίος έχει πτερόλοβα και οδοντωτά φύλλα. Το ύψος του φθάνει το 1 μ.

Είναι φυτό γνωστό από τα αρχαία χρόνια, με το όνομα *σόγχος* (σόγχος του Θεόφραστου). Αναγνωρίστηκε κυρίως η φαρμακευτική του αξία. Οι ιθαγενείς της Χιλής Μαπούτσε χρησιμοποιούσαν το ζοχό ως αντιπυρετικό και αιμοκαθαρτικό. Περιέχει βιταμίνη C και βιταμίνη Κ.

## Καρπός

Στην Ελλάδα υπάρχουν συνολικά πέντε είδη και συλλέγονται όταν είναι τρυφερά. Ο καρπός του λέγεται *ζοχί*, *ζωχί, ζώχι* - πληθυντικός *ζοχιά* ή *ζώχια*, είναι εδώδιμος (για τον άνθρωπο και, όταν ξεραθεί, για τα πτηνά ) και πολύ θρεπτικός. Τα ζοχιά μαγειρεύονται συνήθως μαζί με άλλα άγρια χόρτα. 

## Αγριοζοχός
Ο **αγριοζοχός** (*Urospermum picroides*) ανήκει στην ίδια οικογένεια με το ζοχό. Θεωρείται γενικά ζιζάνιο , γιατί παρεμποδίζει τις καλλιέργειες, ενώ ο ετήσιος κύκλος ζωής του βοηθά στη γρήγορη εξάπλωσή του. Η γεύση του είναι πικρή, απαλύνεται όμως με τη χρήση λεμονιού. Ο αγριοζοχός μπαίνει σε σαλάτες μαζί με άλλα χόρτα ή σε χορτόπιτες.

## Παραπομπές


## Εξωτερικοί σύνδεσμοι

* Αγριόχορτα  
* Φαρμακευτικά φυτά

Κατηγορία:Σύνθετα
Κατηγορία:Φαρμακευτικά φυτά
Κατηγορία:Χόρτα
Αλαγονία (αρχαία πόλη)

Η **Αλαγονία** είναι αρχαία πόλη της Λακωνικής ευρισκόμενη κοντά στα ερείπια του μεσαιωνικού φρουρίου της Ζαρνάτας στη δυτική πλευρά του Ταϋγέτου πάνω από την περιοχή μεταξύ των Κιτριών και της Καρδαμύλης. 

Η Αλαγονία ανήκε στο Κοινό των Ελευθερολακώνων, το οποίο απαρτιζόταν από 18 πόλεις. Το όνομά της οφείλεται στην ομώνυμη νύμφη Αλαγονία, κόρη του Δία και της Ευρώπης.

Το όνομα αυτό φέρει σήμερα η τοπική κοινότητα  του Δήμου Καλαμάτας στο Νομό Μεσσηνίας.

## Ιστορία της Αλαγονίας
### [[Κοινό των Ελευθερολακώνων]]
Στην αρχαία Ελλάδα, η Αλαγονία ήταν μία από τις πόλεις του Κοινού των Ελευθερολακώνων. Το δε Κοινό των Ελευθερολακώνων ήταν Ομοσπονδία δεκαοχτώ πόλεων της Λακωνικής, που αποχώρησαν από την Σπάρτη και αποτέλεσαν αυτόνομη συμπολιτεία. Οι κάτοικοι της συμπολιτείας εκαλούντο από τους Ρωμαίους αυτοκράτορες, *Λακεδαιμόνιοι*, μέχρι των χρόνων του Ρωμαίου αυτοκράτορα Οκταβιανού Αύγουστου, επί της εποχής του οποίου έλαβαν το όνομα ελεύθεροι Λάκωνες ή Ελευθερολάκωνες.

Οι δεκαοκτώ πόλεις του Κοινού του Ελευθερολακώνων κατά αλφαβητική σειρά ήτανε οι εξής: 

Ακριαί, Αλαγονία, Ασωπός,
Βοιαί, Βρασιαί, Γερηνία,
Γερονθραί, Γύθειον, Επίδαυρος ή Λιμηρά,
Καινήπολις, Λάς, Λεύκτρα,
Μαριός, Οίτυλος, Πύρροχος,
Τενθρώνη και Χάραξ.

### Παυσανίας
Η αρχαία πόλη Αλαγονία κατά τον αρχαίο Έλληνα περιηγητή Παυσανία, που έζησε το δεύτερο αιώνα μ. Χ., βρισκότανε σε απόσταση τριάντα στάδια από την πόλη Γερηνία. Καθορίζοντας δε επακριβώς τη γεωγραφική θέση της Αλαγονίας, ο Παυσανίας γράφει: 

Αν τώρα ληφθεί υπόψη ότι στη θέση της αρχαίας Γερηνίας βρίσκεται σήμερα το χωριό Κάμπος του τέως δήμου Αβίας, τότε η αρχαία Αλαγονία, που απείχε από τη Γερηνία τριάντα στάδια (πέντε χιλιόμετρα) προς τα μεσόγεια, πρέπει να τοποθετηθεί στη θέση που βρίσκεται σήμερα το χωριό Κέντρον (πρώην Γαϊτσές) του τέως Δήμου Αβίας. Σύμφωνα με τα παραπάνω, η αρχαία πόλη Αλαγονία βρισκόταν έξω από τα όρια του τέως δήμου Αλαγωνίας .

## Παραπομπές


Κατηγορία:Πόλεις της αρχαίας Λακωνίας
Ουσμάνι Ισούφι Μαϊγκά

Ο **Ουσμάνε Ισούφι Μαϊγκά** (*Ousmane Issoufi Maïga*, 30 Νοεμβρίου 1945 - ) είναι Μαλινέζος πολιτικός. Υπηρέτησε ως πρωθυπουργός του Μάλι από το 2004 ως το 2007.

## Προφίλ
Γεννήθηκε το 1946 στο Γκάο και διορίστηκε πρωθυπουργός του Μάλι στις 29 Απριλίου του 2004.

Σπούδασε Οικονομικές Επιστήμες στην Ουκρανία και στη συνέχεια στις ΗΠΑ. Εργάστηκε , μεταξύ άλλων, στην Παγκόσμια Τράπεζα και στο γαλλικό Υπουργείο Οικονομικών.

Το 2002-2004 χρημάτισε  Υπουργός Νεολαίας και Αθλητισμού, έπειτα υπουργός Οικονομικών και στη συνέχεια υπουργός Μεταφορών. Ως υπουργός Αθλητισμού οργάνωσε με επιτυχία το 2002 το Κύπελλο Εθνών Αφρικής του ποδοσφαίρου, εκείνη τη χρονιά.

Παραιτήθηκε στις 27 Σεπτεμβρίου του 2007 και μία ημέρα μετά, διορίστηκε αντικαταστάτης του ο Μοντιμπό Σιντιμπέ.

## Παραπομπές


Κατηγορία:Πρωθυπουργοί του Μάλι
Λάντισλαβ Άνταμεκ

Ο **Λάντισλαβ Άνταμεκ** (*Ladislav Adamec*, 10 Σεπτεμβρίου 1926 – Πράγα 14 Απριλίου 2007) ήταν πολιτικός και πρωθυπουργός της Τσεχοσλοβακίας.

Ο Άνταμεκ ήταν πρωθυπουργός της Σοσιαλιστικής Δημοκρατίας της Τσεχίας (τμήμα της ενιαίας Τσεχοοσλοβακίας) στο διάστημα 1987-1988.

Στις 12 Οκτωβρίου 1988 ανέλαβε πρωθυπουργός της Τσεχοσλοβακίας.

Τον Οκτώβριο και τον Νοέμβριο του 1989 έγινε στην Τσεχοσλοβακία η Βελούδινη επανάσταση, όπως έμεινε γνωστή, όταν φοιτητές βγήκαν στους δρόμους και διαδήλωναν κατά του κομμουνιστικού καθεστώτος. Στις 27 Νοεμβρίου το καθεστώς, κάτω από το βάρος των διαδηλώσεων και της γενικής απεργίας που είχε κηρυχθεί εκείνη την ημέρα, οργάνωσε μια συνδιάσκεψη, η οποία αποφάσισε να δοθεί εντολή σχηματισμού κυβέρνησης στον Άνταμεκ ο οποίος και διατήρησε την θέση του μέχρι και τις 7 Δεκεμβρίου 1989.

## Παραπομπές


Κατηγορία:Πρωθυπουργοί της Τσεχοσλοβακίας
Κατηγορία:Τσέχοι πολιτικοί
Μοχάμετ ΣΤ΄ του Μαρόκου

Ο **Μοχάμετ (Μωάμεθ) ΣΤ΄** (21 Αυγούστου 1963-) είναι ο βασιλιάς του Μαρόκου, ο 18ος από τη δυναστεία των Αλεβιτών. Είναι επίσης γνωστός ως Μοχάμετ μπεν αλ-Χασάν.

## Βιογραφία
Γεννήθηκε στην πόλη Ραμπάτ στις 21 Αυγούστου 1963. Σπούδασε Νομικά και πολιτικές επιστήμες στη Γαλλία και έκανε διδακτορικό στο διεθνές δίκαιο. Ολοκλήρωσε τις σπουδές του στο Βέλγιο. Στις 23 Ιουλίου του 1999 διαδέχτηκε τον πατέρα του, βασιλιά Χασάν Β΄.

Δημιούργησε νέο οικογενειακό κώδικα, τη Mudawana, δίνοντας στις γυναίκες προνόμια όπως αυτό της δυνατότητας να έχουν προσωπική ιδιοκτησία, σε ισχύ από το Φεβρουάριο του 2004.

Στις 21 Μαρτίου 2002, ο Βασιλιάς παντρεύτηκε τη Σάλμα Μπενάνι, η πρώτη σύζυγος Βασιλιά στην οποία δόθηκε ο τίτλος της Πριγκίπισσας. Απέκτησαν 1 γιο, το διάδοχο του θρόνου Μουλάι Χασάν, στις 8 Μαΐου 2003 και μία κόρη, την Πριγκίπισσα Λάλα Χαντίγια, στις 28 Φεβρουαρίου 2007.

## Παραπομπές


## Εξωτερικοί σύνδεσμοι
* Επίσημος ιστότοπος 
* Δυναστεία Alaoui
* Ιστορία του Μαρόκου
* King Mohammed VI Grants Exclusive First-ever Interview to Time 
* Laurenson, John. The most powerful man in Morocco, *BBC News*, 11 Μαρτίου 2006.

Κατηγορία:Βασιλείς του Μαρόκου
Κατηγορία:Ηγέτες εν ενεργεία
Κατηγορία:Μουσουλμάνοι μονάρχες
Καμπούς μπιν Σαΐντ

Ο **Σαγέντ Καμπούς Μπιν Σαΐντ** (18 Νοεμβρίου 1940,-10 Ιανουαρίου 2020,*Qaboos bin Sa’id Al ‘Bu Sa’id*, αραβικά: **قابوس بن سعيد آل سعيد**) ήταν Σουλτάνος του Ομάν από το 1970 έως τον θάνατό του το 2020. Ήταν παντρεμένος, από το 1976, με την ξαδέλφη του, Καμίλα, και δεν είχαν παιδιά. Τιμήθηκε με το Βραβείο Ειρήνης, σε αναγνώριση των προσπαθειών του να φέρει σε προσέγγιση τους Αμερικανούς με τους Άραβες.

## Προφίλ
Γεννήθηκε στη Σαλαλά στις 18 Νοεμβρίου του 1940 και έγινε βασιλιάς έπειτα από την ανατροπή του πατέρα του, Σαΐντ μπιν Ταϊμούρ, στις 23 Ιουλίου του 1970. Ο Καμπούς άλλαξε το όνομα της χώρας του αμέσως μόλις έγινε Αρχηγός Κράτους από Μασκάτ και Ομάν σε Σουλτανάτο του Ομάν.

Το 1975 με τη βοήθεια των Βρετανών, συνέτριψε την πολυετή κομμουνιστική εξέγερση, με υποκίνηση της Νότιας Υεμένης. Από τη δεκαετία του 1980 ακολούθησε φιλοαμερικανική πολιτική, όπως έπραξε και κατά τον Πόλεμο στον Κόλπο. Πιο πρόσφατα (2003), επέτρεψε τη διεξαγωγή εκλογών για Συμβουλευτική Συνέλευση, για την οποία υποψηφιότητα έθεσαν και γυναίκες.

Ήταν ο απόλυτος μονάρχης στη χώρα του, όπου απολάμβανε σεβασμού. Η μορφή του αποτυπώθηκε στα χαρτονομίσματα της χώρας και η ημερομηνία γέννησής του (18 Νοεμβρίου) είναι εθνική εορτή στο Ομάν. Έκτισε το μεγαλύτερο τζαμί στον κόσμο, όπου στις 4 Μαΐου του 2001, έπειτα από εργασίες 4 ετών, προσευχήθηκε ο ίδιος στο μεγαλύτερο χαλί στον κόσμο. Το 2005 ιδρύθηκε πολιτιστικό κέντρο που φέρει το όνομά του. Καμπούς λέγεται επίσης και ένα πανεπιστήμιο στο Ομάν. Πέθανε στις 10 Ιανουαρίου 2020 και τον διαδέχθηκε στο θρόνο ο ξαδερφός του Χαϊθάμ μπιν Ταρίκ αλ Σαΐντ.

## Εξωτερικοί σύνδεσμοι
* http://www.asinah.net/omansultan.html  - Βιογραφία.

## Βιβλιογραφία
* Πλεχάνοφ Σεργκέι, *A Reformer on the Throne: Sultan Qaboos bin Said Al Said*, ISBN 1-900724-70-7.

## Παραπομπές


Σαιντ
Κατηγορία:Μουσουλμάνοι μονάρχες
Φιλολογία

μικρογραφία|δεξιά|220px
Η **φιλολογία** ορίζεται ως επιστήμη που έχει αντικείμενο μελέτης τον πνευματικό ή διανοητικό πολιτισμό παλαιότερης ή σύγχρονης εποχής με βάση τα γραπτά μνημεία.

Ως φιλολογία περιγράφεται επίσης το σύνολο των έργων του προφορικού και του γραπτού λόγου μιας χώρας ή ενός λαού ή μιας χρονικής περιόδου, το σύνολο δηλαδή της λογοτεχνίας της. Επιπλέον, με τον ίδιο όρο περιγράφεται το σύνολο των ειδικών επιστημονικών γνώσεων που χρησιμοποιούνται για την κατανόηση των έργων του λόγου μιας γλώσσας αλλά και το σύνολο των συγγραμμάτων που αναφέρονται σε ορισμένο επιστημονικό κλάδο.


Κατηγορία:Ακαδημαϊκοί κλάδοι
Κατηγορία:Γραφή
Ντρις Ζετού

Ο **Ντρις Ζετού** (Dris Jettou, αραβικά: إدريس جطو) (1945-), είναι πολιτικός, πρωθυπουργός του Μαρόκου από το 2002 έως το 2007. Τον Σεπτέμβριο του 2007 αντικαταστάθηκε στην πρωθυπουργία από τον Αμπάς Ελ Φασί. 

## Καριέρα
Γεννήθηκε στην Ελ-Ζαντίντα (El-Jadida) στις 24 Μαΐου του 1945. Σπούδασε Μαθηματικά, Φυσική και Χημεία στη χώρα του και συμπλήρωσε τις σπουδές του στο Λονδίνο. Την περίοδο 1968-1993 είχε αναλάβει διευθυντικές θέσεις σε διάφορες μαροκινές εταιρείες.

Το 1997-98 ήταν Υπουργός Οικονομικών και το 2001-2002 Εσωτερικών. Διορίστηκε από τον βασιλιά Μοχάμετ ΣΤ΄ στις 9 Οκτωβρίου του 2002 και είναι υπερκομματικός, αν και τέθηκε επικεφαλής κυβερνήσεως συνασπισμού. Στα τέλη του 2004 οδήγησε με επιτυχία το Μαρόκο στην υπογραφή της ιστορικής εμπορικής συμφωνίας για ελεύθερο εμπόριο με τις ΗΠΑ.

Έπειτα από τη διεξαγωγή των βουλευτικών εκλογών τον Σεπτέμβριο του 2007, ο Ζετού αντικαταστάθηκε στην πρωθυπουργία από τον ηγέτη του κόμματος Ιστικλάλ, Αμπάς Ελ Φασί, στις 19 Σεπτεμβρίου.

## Παραπομπές


## Εξωτερικοί σύνδεσμοι
* 

Ζετου
Τηλέμαχος (αποσαφήνιση)

**Αναφορές στη μυθολογία:**
* Τηλέμαχος (μυθολογία), γιος του Οδυσσέα σύμφωνα με την Ελληνική Μυθολογία.

**στη θεολογία:**
* Άγιος Τηλέμαχος, χριστιανός Άγιος που σκοτώθηκε το 404.

**σε άλλα πρόσωπα:**
* Τηλέμαχος ο Φαρσάλιος, παλαιστής της αρχαιότητας και Ολυμπιονίκης.
* Τηλέμαχος Αλαβέρας, δοκιμιογράφος και συγγραφέας.
* Τηλέμαχος Καράκαλος, Έλληνας αθλητής της ξιφασκίας και Ολυμπιονίκης.
* Τηλέμαχος Λεπενιώτης, Έλληνας κωμικός ηθοποιός του θεάτρου.
* Τηλέμαχος Χυτήρης, Έλληνας πολιτικός.

**στην τέχνη:**
* Οι περιπέτειες του Τηλέμαχου, έργο του Φρανσουά Φενελόν.
* Ο Τηλέμαχος και η Ευρυδίκη στο νησί της Καλυψώς, όπερα του Φερντινάντο Μπερτόνι.
* Τηλέμαχος (Γκλουκ), όπερα του Κρίστοφ Βίλιμπαλντ Γκλουκ *Τηλέμαχος ή Το νησί της Κίρκης*.
* Τηλέμαχος (Μπιάνκι), όπερα του Φραντσέσκο Μπιάνκι
Lockheed WP-3D Orion

Το **[[Lockheed]] WP-3D Orion** είναι μια έκδοση του P-3 Orion, με τις κατάλληλες προσαρμογές για μετεωρολογική έρευνα, το οποίο χρησιμοποιείται από το Κέντρο Αεροπορικών Επιχειρήσεων (*Aircraft Operations Center*) της Εθνικής Ωκεανογραφικής και Ατμοσφαιρικής Υπηρεσίας (National Oceanic and Atmospheric Administration - NOAA) των ΗΠΑ. Υπάρχουν μόνο δύο αεροσκάφη αυτού του τύπου, το καθένα από τα οποία ενσωματώνει πολυάριθμα χαρακτηριστικά συλλογής μετεωρολογικών πληροφοριών. Κατά τη διάρκεια της εποχής των τυφώνων, τα WP-3D εκτελούν χρέη «*κυνηγών τυφώνων*». 

thumb|200px|left|Το «Μάτι» του Τυφώνα Κατρίνα, τραβηγμένο από ένα WP-3D της Εθνικής Ωκεανογραφικής και Ατμοσφαιρικής Υπηρεσίας, στις 28 Αυγούστου 2005

Τα WP-3D είναι εξοπλισμένα με τρία ραντάρ καιρού, ενα εκ των οποίων βρίσκεται στο ρύγχος, ένα στο κάτω μέρος τις ατράκτου και ένα στην ουρά του αεροσκάφους. Είναι επίσης εξοπλισμένα με μετρητές θερμοκρασίας και μετρητές ατμοσφαιρικής πίεσης. Τα αεροσκάφη δεν έχουν ενισχυθείδομικά για την πτήση μέσα σε τυφώνες, παρ'όλα αυτά το δάπεδό τους ενισχύθηκε για να αντέξει το πρόσθετο βάρος του εξοπλισμού.

Τα δύο WP-3D φέρουν τα ονόματα «Μις Πίγκι» και «Κέρμιτ» από τους ήρωες της τηλεοπτικής σειράς Μάπετ Σώου. Ενα τρίτο αεροσκάφος της Εθνικής Ωκεανογραφικής και Ατμοσφαιρικής Υπηρεσίας, τύπου Gulfstream IV-SP, φέρει το όνομα «Gonzo».

## Δείτε επίσης

### Αεροσκάφη που σχετίζονται με το WP-3D
* Lockheed P-3 Orion

### Παρόμοια αεροσκάφη
* Lockheed WC-130

## Εξωτερικοί σύνδεσμοι

* Το WP-3D στην επίσημη ιστοσελίδα της Εθνικής Ωκεανογραφικής και Ατμοσφαιρικής Υπηρεσίας
* Το WP-3D στο globalsecurity.org
* Το WP-3D στο aero-web.org
* Φωτογραφίες WP-3D στο planepictures.net 
* Άρθρο για το WP-3D στο περιοδικό Military Officer 

Κατηγορία:Μετεωρολογικά αεροσκάφη
WP-3D
Σημαία του Ομάν

Η εθνική ** σημαία του [[Ομάν]]** αποτελείται από τρεις λωρίδες (λευκή, πράσινη και κόκκινη) με ένα κόκκινο τμήμα στα αριστερά, το οποίο περιέχει το εθνικό έμβλημα της χώρας. Το λευκό χρώμα συμβολίζει την ειρήνη και την ευημερία, το πράσινο συμβολίζει τη γονιμότητα και τα Πράσινα Όρη, ενώ το κόκκινο αφορά τις μάχες εναντίον των ξένων εισβολέων, που συνοδεύτηκαν από το αίμα των πολεμιστών του Ομάν. 

## Προηγούμενη σημαία
thumb|250px|right|Σημαία του Σουλτανάτου του Μασκάτ.
Το κόκκινο ήταν επίσης το χρώμα της προηγούμενης σημαίας της χώρας, όταν η τελευταία ήταν γνωστή ως "Σουλτανάτο του Μασκάτ και του Ομάν". Η καθιέρωση της σημαίας έγινε στις 18 Οκτωβρίου του 1995 με την σημερινή μορφή.

## Πινακοθήκη

File:Naval Ensign of Oman.svg|20px Ναυτική σημαία.
File:Royal Standard of Oman.svg|Σημαία του Σουλτάνου


## Εξωτερικοί σύνδεσμοι
* https://web.archive.org/web/20090130051235/https://www.fotw.info/flags/om.html#coa - Σημαίες του Κόσμου: Ομάν

Ομάν
Κατηγορία:Εθνικά σύμβολα του Ομάν
Κατηγορία:Σημαίες της Ασίας
Έμβλημα του Ομάν

right|200px|thumb|Το εθνικό έμβλημα του Ομάν.

Το **Εθνικό έμβλημα του Ομάν** (στη γλώσσα λανγκάρ, **شعار سلطنة عمان**) αποτελείται από ένα σπαθί, μέσα σε θήκη, το οποίο είναι τοποθετημένο πάνω από δύο διασταυρωμένα ξίφη. Αυτό είναι το παραδοσιακό σύμβολο του Ομάν και βρίσκεται σε πολυάριθμες σημαίες, στο νόμισμα του Ομάν και στα αεροσκάφη της Πολεμικής Αεροπορίας της χώρας.

## Εξωτερικοί σύνδεσμοι

* https://web.archive.org/web/20090130051235/https://www.fotw.info/flags/om.html#coa - Σημαίες του Κόσμου: Ομάν

Ομαν
Κατηγορία:Εθνικά σύμβολα του Ομάν
Ναμπαρίν Ενχμπαγιάρ

Ο **Ναμπαρίν Ενχμπαγιάρ** (*Намбарын Энхбаяр*, 1 Ιουνίου 1958) είναι πολιτικός της Μογγολίας, που χρημάτισε πρόεδρος της ασιατικής χώρας από τις 24 Ιουνίου του 2005 (έπειτα από την εκλογική του νίκη) ως τις 18 Ιουνίου του 2009. Ο Ενχμπαγιάρ είναι πρώην πρόεδρος του πρώην κομμουνιστικού κόμματος , Επαναστατικού Λαϊκού Μετώπου της Μογγολίας (MPRP). Την περίοδο από το 2000 ως το 2004 υπηρέτησε ως πρωθυπουργός και από το 2004 ως το 2005 χρημάτισε πρόεδρος της Βουλής. Είναι παντρεμένος με την Ονογκίν Τσολμόν.

## Καριέρα
Γεννήθηκε στο Ουλάν Μπατόρ, την 1η Ιουνίου του 1958. Ολοκλήρωσε την δευτεροβάθμια εκπαίδευση το 1975 και σπούδασε στο Λογοτεχνικό Ινστιτούτο της Μόσχας το 1980. Εργάστηκε ως μεταφραστής έργων κλασικών συγγραφέων, όπως ο Ντίκενς. Από το 1985 ως το 1986 παρακολούθησε μαθήματα στο πανεπιστήμιο του Λιντς, στο Ηνωμένο Βασίλειο. 

Έγινε ο πρώτος εκλεγμένος βουλευτής στη χώρα το 1992 και την περίοδο 1992-96 ήταν Υπουργός πολιτισμού. Το 2000 το κόμμα του κέρδισε τις εκλογές, κερδίζοντας 72 επί συνόλου 76 εδρών στη Βουλή. Στις 26 Ιουλίου του ιδίου έτους εξελέγη ομόφωνα στην πρωθυπουργία. Το 2004, μετά την ήττα του κόμματός του στις εκλογές, παραιτήθηκε από Πρωθυπουργός. Εξελέγη Πρόεδρος της Βουλής (2004-05).

Στις προεδρικές εκλογές που διενεργήθηκαν στις 22 Μαΐου του 2005, εξελέγη Πρόεδρος με 53,4% των ψήφων και διαδέχτηκε τον Νατσαγκίν Μπαγκαμπάντι. Ο αντίπαλός του στις εκλογές, Μεντσαϊχάν Ενχσαϊχάν (Mendsaikhan Enkhsaikhan), πήρε 20%. Ανέλαβε Πρόεδρος στις 24 Ιουνίου του 2005. Η κυβέρνησή του ήρθε αντιμέτωπη με επικριτές και με διαδηλώσεις, κατά τις οποίες ζητήθηκε η παραίτησή του., Διεκδίκησε τη διατήρησή του στην προεδρία και στις επόμενες εκλογές, οι οποίες διεξήχθησαν στις 24 Μαΐου του 2009. Ηττήθηκε στις εκλογές από τον υποψήφιο της Αντιπολίτευσης, Τσαχιάγκιϊν Ελμπεγκντόρζ, ο οποίος έλαβε 51,24% των ψήφων έναντι 47,44% για τον Ενχμπαγιάρ με τη συμμετοχή να διαμορφώνεται στο 73,52%. Τον διαδέχθηκε στην προεδρία ο Ελμπεγκντόρζ, στις 18 Ιουνίου του 2009.

## Παραπομπές


Ενχμπαχιαρ
Μιγίγκομπιν Ένχμπολντ

Ο **Μιγίγκομπιν Ένχμπολντ** (*Miyeegombyn Enkhbold*, 19 Ιουλίου 1964) είναι Μογγόλος πολιτικός, πρωθυπουργός της χώρας από το 2006 ως το 2007. 

## Καριέρα
Γεννήθηκε το 1964. Εργάστηκε ως Οικονομολόγος και χρημάτισε δήμαρχος της πρωτεύουσας, Ουλάν Μπατόρ. Είναι αρχηγός, από το 2005, του Επαναστατικού Κόμματος του Λαού της Μογγολίας (MPRP). Ανέλαβε Πρωθυπουργός στις 25 Ιανουαρίου του 2006, μετά την περίεργη κατάρρευση της κυβέρνησης του Tsakhiagiyn Elbegdorj.

Ηττήθηκε στις εσωκομματικές εκλογές τον Οκτώβριο του 2007 από το Σαντζίν Μπαγιάρ, ο οποίος στη σχετική ψηφοφορία του Κογκρέσου εξελέγη νέος Πρωθυπουργός. Ο διορισμός του Μπαγιάρ στην πρωθυπουργία εγκρίθηκε επίσημα στις 22 Νοεμβρίου του 2007.

## Πηγές
* news.bbc.co.uk ρεπορτάζ του BBC για την κυβερνητική αλλαγή. 
* Mongolia Prime Minister M.Enkhbold Resigns Mongolia Prime Minister M.Enkhbold Resigns (The UB Post)

Κατηγορία:Πρωθυπουργοί της Μογγολίας
Nashid as-Salaam as-Sultani

Το **Nashid as-Salaam as-Sultani** () είναι ο εθνικός ύμνος του Ομάν και καθιερώθηκε το 1970.
Τροποποιήθηκε στις 6 Νοεμβρίου 1996.

## Στίχοι

## Εξωτερικοί σύνδεσμοι
* http://www.szbszig.atw.hu/oman.htm - Ο ύμνος με τραγούδι.

Κατηγορία:Εθνικοί ύμνοι
Κατηγορία:Εθνικά σύμβολα του Ομάν
Χειράμ

Το εβραϊκό όνομα **Χιράμ** ή **Χειράμ** (πιθανώς συντομευμένη μορφή του ονόματος *Αχιράμ*) σημαίνει «Ο Αδελφός Μου Είναι Υψηλός (Εξυψωμένος)» και αναφέρεται στην Παλαιά Διαθήκη.

Με το όνομα αυτό αναφέρονται τα εξής πρόσωπα:
# Ο βασιλιάς Χιράμ, ένας των Βασιλέων της αρχαίας Τύρου
# Ο αρχιτεχνίτης χαλκουργός Χιράμ, ο οποίος συμμετείχε στη διακόσμηση του Ναού της Ιερουσαλήμ επί Σολομώντα και για τον οποίο χρησιμοποιείται στη Βίβλο η έκφραση/τίτλος Χιράμ-αβίβ, και
# Ο Χιράμ, που στον τεκτονισμό, κατά την μύηση, αποτελεί το τρίτο τμήμα του τρίτου ιεραρχικού βαθμού του δασκάλου.
Ρούντολφ Μπεράν

Ο **Ρούντολφ Μπεράν** (Rudolf Beran) 28 Δεκεμβρίου 1887 - 23 Απριλίου 1954) ήταν Τσεχοσλοβάκος πρωθυπουργός.

Διετέλεσε πρωθυπουργός από την 1η Δεκεμβρίου 1938 έως και τις 27 Απριλίου το 1939. Κατά τον Β΄ παγκόσμιο πόλεμο συνεργάστηκε με την τσεχική αντίσταση και μετά το τέλος του συνελήφθη από το κομμουνιστικό καθεστώς και καταδικάστηκε σε 20 χρόνια φυλάκιση για τη συνεργασία του με τους Τσέχους αντιστασιακούς. Πέθανε στη φυλακή *Λεοπόλντοφ* το 1954. Είχε διατελέσει και Πρωθυπουργός της Μοραβίας και Βοημίας το 1939.

## Παραπομπές


## Εξωτερικοί σύνδεσμοι
* 

Κατηγορία:Πρωθυπουργοί της Τσεχοσλοβακίας
Γιαν Στράσκι

Ο **Γιαν Στράσκι** (*Jan Stráský*, 1940-2019) ήταν Τσέχος πολιτικός.

Γεννήθηκε στο Πίλζεν στις 24 Δεκεμβρίου 1940. Σπούδασε φιλοσοφία και πολιτική οικονομία στο Πανεπιστήμιο του Καρόλου στην Πράγα. Κατά τη διάρκεια της δεκαετίας του '60-'80 εργάστηκε στην κεντρική τράπεζα της Τσεχοσλοβακίας. Το 1991 ο Στράσκι έγινε μέλος του Δημοκρατικού Κόμματος. Από το 1992 ήταν μέλος του Κοινοβουλίου, υπουργός Μεταφορών (1993-95), και υπουργός Υγείας (1995-96).

Από τις 2 Ιουλίου ως τις 31 Δεκεμβρίου 1992 διετέλεσε πρωθυπουργός της Τσεχοσλοβακίας, αλλά και υπηρεσιακός Πρόεδρος της χώρας, ενόψει της διάλυσής της. Εγκατέλειψε την πολιτική το 2005.

Ο Στράσκι απεβίωσε στο Στερμπόχολι της Πράγας σε ηλικία 79 ετών στις 6 Νοεμβρίου 2019.

## Παραπομπές


Κατηγορία:Πρωθυπουργοί της Τσεχοσλοβακίας
Κατηγορία:Πρόεδροι της Τσεχοσλοβακίας